I 2023 begynder den nye PlusBus at køre i Aalborg centrum, men allerede nu får bussen konsekvenser for trafikken i området omkring Boulevarden.

Nordjyllands Politi har haft bødeblokken fremme mange gange den seneste tid ved Brandstrupsgade i midten af Aalborg. Ifølge AalborgNU har politiet udskrevet bøder til 66 trafikanter i området siden 1. juli. Det er nye skilte og regler i området, der forvirrer bilisterne. Før i tiden har man måtte køre direkte over Boulevarden til Vingårdsgade fra Brandstrupsgade, men det er ikke længere lovligt. Nu kan man kun komme ind til området, hvis man kører via Mølleplads. -	Det tyder på, at man i et vist omfang kører på vanens magt og dermed kigger knap så meget på selve skiltningen, siger Niels Bresemann Jensen, der er anlægsansvarlig i By- og Landskabsforvaltningen i Aalborg Kommune. Herunder kan du se indslag om vejarbejdet på Boulevarden: Informationsbreve udsendt Det er ikke kun skiltningen på Brandstrupsgade, der har ændret sig. Der er også kommet nye skilte og regler ved Danmarksgade, Boulevarden, Prinsensgade, Jernbanegade og Sankelmarksgade. Det meste er sket siden 1. juli, og det er på grund af arbejdet med PlusBussen. -	PlusBus-projektet hæver fremkommeligheden i den kollektive trafik. Der er ikke så meget plads i midtbyen, og hvis man skal hæve fremkommeligheden for nogen, så bliver man nødt til at sænke den for andre, siger Niels Bresemann Jensen. Kommunen har i begyndelsen af juli udsendt informationsbreve til 16.000 borgere og virksomheder i midtbyen. Brevet fortæller om de trafikale ændringer og den nye skiltning. Har det været tilstrækkelig information, når der er givet bøder? -	Det synes vi selv, og her efter sommerferien har vi gentaget det nogle gange på elektroniske platforme, siger anlægsansvarlig i Aalborg, Niels Bresemann Jensen. Herunder kan du se vejændringerne i centrum af Aalborg: Symbolforklaring: De sorte pile viser de tilladte kørselsretninger. Afspærringerne viser de områder, hvor privatbilister ikke må køre ind, og de røde felter viser de områder, hvor vejen er spærret.